16.6.2023
FI
Euroopan unionin virallinen lehti
C 214/123 Torstai 19. tammikuuta 2023
P9_TA(2023)0017
Euroopan investointipankin rahoitustoiminnan valvonta – vuosikertomus 2021 Euroopan parlamentin päätöslauselma 19. tammikuuta 2023 Euroopan investointipankin rahoitustoiminnan valvonnasta – vuosikertomus 2021 (2022/2153(INI)) (2023/C 214/12)
Euroopan parlamentti, joka — ottaa huomioon 27. tammikuuta 2022 julkaistun Euroopan investointipankin (EIP) toimintakertomuksen 2021 ”The Innovation Response”, — ottaa huomioon 5. toukokuuta 2022 julkaistun EIP:n tilinpäätöskertomuksen 2021 ja samana päivänä julkaistun kertomuksen EIP:n rahoitus- ja varainhankintatoiminnasta vuonna 2021, — ottaa huomioon 20. tammikuuta 2021 julkaistun EIP-ryhmän vuoden 2021 toimintasuunnitelman, — ottaa huomioon 21. tammikuuta 2021 julkaistun EIP:n investointikertomuksen vuosilta 2020 ja 2021: ”EIB Investment Report 2020/2021: Building a smart and green Europe in the COVID-19 era”, — ottaa huomioon EIP-ryhmän ilmastopankin etenemissuunnitelmaa 2021–2025 koskevan täytäntöönpanosuunnitelman, jonka EIP:n hallintoneuvosto hyväksyi 14. marraskuuta 2020 ja joka julkaistiin 14. joulukuuta 2020, — ottaa huomioon EIP:n ilmastostrategian, joka hyväksyttiin marraskuussa 2020 ja julkaistiin 15. marraskuuta 2020, — ottaa huomioon 6. heinäkuuta 2022 julkaistun EIP-ryhmän kestävyysraportin 2021, — ottaa huomioon 2. helmikuuta 2022 hyväksytyn EIP-ryhmän ympäristön ja sosiaalisen kestävyyden kehyksen, — ottaa huomioon 21. heinäkuuta 2022 julkaistun EIP:n tarkastuskomitean vuosikertomuksen vuodelta 2021, — ottaa huomioon 7. heinäkuuta 2022 julkaistun petosten tutkintatoimia koskevan EIP:n kertomuksen 2021, — ottaa huomioon 7. huhtikuuta 2022 julkaistun Euroopan investointipankin hankinnoista tehtyjä valituksia ja niitä käsittelevää valituskomiteaa koskevan vuosikertomuksen 2021, — ottaa huomioon EIP:n, Euroopan investointirahaston (EIR) ja Euroopan syyttäjänviraston 7. joulukuuta 2021 allekirjoittaman työjärjestelyn, — ottaa huomioon 25. elokuuta 2022 julkaistun EIP-ryhmän vaatimustenmukaisuuden valvontaa koskevan kertomuksen 2021, — ottaa huomioon 26. lokakuuta 2021 julkaistun vastapuolten mukautumista Pariisin sopimukseen koskevan EIP-ryhmän PATH-kehyksen ”The EIB Group PATH Framework – Supporting the counterparties on their pathways to align with the Paris Agreement (Paris Alignment for Counterparties framework)”, — ottaa huomioon 5. elokuuta 2021 julkaistun EIP-ryhmän petostentorjuntapolitiikan, — ottaa huomioon 8. huhtikuuta 2022 julkaistun EIP:n eettisen ja säännönmukaisen toiminnan toimikunnan vuosikertomuksen 2020 ja toimikunnan toimintasäännöt, — ottaa huomioon EIP-ryhmän henkilöstöä, sen tarkastuskomitean jäseniä ja sen hallitusta koskevat menettelytapaäännöt,